b"\n_START_ARTICLE_\nOffa's Dyke\n_START_PARAGRAPH_\nOffa's Dyke (walisisk: Clawdd Offa), en op til 6 meter h\xc3\xb8j og 20 meter bred, line\xc3\xa6r vold, der blev bygget i det 8. \xc3\xa5rhundrede._NEWLINE_Volden fungerede mere som gr\xc3\xa6nsemarkering end som forsvarsv\xc3\xa6rk, og var beliggende mellem dav\xc3\xa6rende Wales og kongeriget Mercia (England)._NEWLINE_Det er generelt accepteret at p\xc3\xa5begyndelsen af jordvolden m\xc3\xa5 till\xc3\xa6gges kongen Offa af Mercia._NEWLINE_Volden startede mod nord ved det nuv\xc3\xa6rende Prestatyn ved Clwyd-kysten og l\xc3\xb8ber sydover til Chepstow ved Sedbury-klinterne i Gwent en afstand p\xc3\xa5 ca. 177 miles, 285 km._NEWLINE_Der findes i dag stadig rester af jordvolden. Et af de bedst bevarede omr\xc3\xa5der ligger ca. 2 km \xc3\xb8st for byen Montgomery._NEWLINE_En fjernvandrevej blev anlagt p\xc3\xa5 og langs med Offa\xe2\x80\x99s Dyke i 1971."